## Naredba o zabrani uvoza u Republiku Hrvatsku i provoza preko područja Republike Hrvatske živih domaćih papkara (goveda, ovaca, koza i svinja) i divljih papkara, proizvoda od papkara kao i životinjske hrane i stelje radi sprečavanja unošenja u Republiku Hrvatsku zarazne bolesti slinavke i šapa

### NN 80/2001 (19.9.2001.), Naredba o zabrani uvoza u Republiku Hrvatsku i provoza preko područja Republike Hrvatske živih domaćih papkara (goveda, ovaca, koza i svinja) i divljih papkara, proizvoda od papkara kao i životinjske hrane i stelje radi sprečavanja unošenja u Republiku Hrvatsku zarazne bolesti slinavke i šapa

# MINISTARSTVO POLJOPRIVREDE I ŠUMARSTVA

1378

Na teme­lju članka 11. stavka 1. točke 18. Zakona o veterinarstvu
(»Narodne novine«, broj 70/97.), ministar po­ljoprivrede i šumarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE ŽIVIH DOMAĆIH PAPKARA (GOVEDA, OVACA, KOZA I SVINJA) I DIVLJIH PAPKARA, PROIZVODA OD PAPKARA KAO I ŽIVOTINJSKE HRANE I STELJE RADI SPRJEČAVANJA UNOŠENJA U REPUBLIKU HRVATSKU ZARAZNE BOLESTI SLINAVKE I ŠAPA

I.

Zabra­njuje se uvoz u Republiku Hrvatsku i provoz preko područja
Republike Hrvatske:

a) živih domaćih papkara
(goveda, ovaca, koza i svi­nja) i div­ljih papkara;

b) sjemena od domaćih i div­ljih
papkara;

c) embrija/jaja od domaćih i
div­ljih papkara;

d) svježe­g i smrznutog mesa
domaćih i div­ljih papkara;

e) proizvoda od mesa domaćih
i div­ljih papkara koji nisu bili obrađeni na način da je sa sigurnošću uništen
virus slinavke i šapa;

f) proizvoda životi­njskog
podrijetla (od papkara) namije­njenih prehrani ljudi, prehrani životi­nja ili
za po­ljoprivrednu ili industrijsku upotrebu, životi­njske hrane i ste­lje bi­ljnog
podrijetla;

g) proizvoda živito­njskog
podrijetla (od papkara) namije­njenih farmaceutskoj ili medicinskoj (kirurškoj)
upotrebi;

h) bioloških proizvoda koji
nisu sterlini

radi sprječava­nja
unoše­nja u Republiku Hrvatsku zarazne bolesti slinavke i šapa.

Zabrana iz stavka prvog ove
točke odnosi se i na poši­ljke živih papkara koje se provoze preko područja zema­lja
koje nisu navedene u točki III. ove Naredbe, bez obzira na ­njihovo podrijetlo.

II.

Zabrana navedena u točki I.
ove Naredbe ne primje­njuje se na s­ljedeće poši­ljke:

a) hermetički zatvorene
toplinski obrađene konzerve od mesa, koje su tijekom proizvod­nje bile
podvrgnute obradi sa Fo vrijednosti 3 i više, odnosno trajne konzerve;

b) sirove kože ukoliko su
bile obrađene na jedan od s­ljedećih načina:

– tretirane kalcijevom
lužinom na pH vrijednosti 12 do 13 najma­nje 8 do 10 sati, te nakon toga tretirane
kiselinom na pH vrijednosti 1 do 3 najma­nje 6 do 10 sati;

– so­ljene morskom soli uz
dodatak 2% kalcinirane sode najma­nje 7 dana, ako su tako obrađene kože bile
skladištene najma­nje 30 dana prije utovariva­nja u mjestu podrijetla;

– sušene 42 dana na
temperaturi od 20° C;

gdje način obrade
mora biti naznačen na veterinarsko-zdravstvenoj svjedo­džbi;

c) toplinski obrađena
tehnička mast i želatina gdje je za vrije­me obrade postignuta temperatura u
središtu proizvoda od najma­nje 70° C;

d) vuna prana u alkalnoj
vodenoj otopini pri pH vrijednosti 10, uz dodatak natrijeva karbonata (Na2 CO3) u količini od
1,5 do 2 g na litru, i sušena u zračnoj struji pri temperaturi 80° C;

e) kemijski potpuno obrađeni
proizvodi, kao što je wet-blue koža, kromirana koža, kuhane čeki­nje, i slično;

f) mlijeko i proizvodi od
mlijeka gdje je sirovo mlijeko bilo pasterizirano pod nadzorom ovlaštenog
veterinara na temperaturi od 71,7° C kroz 15 sec, nakon če­ga
je bilo podvrgnuto:

– da­lj­njoj termičkoj
obradi, nakon koje je peroksidaza test dao ne­gativnu reakciju; ili

– procesu suše­nja koje uk­ljučuje
zagrijava­nje s jednakim učinkom toplinske obrade kao i u prethodnom stavku;
ili

– obradi kojom je postignuta
pH vrijednost ma­nja od 6 kroz najma­nje 1 sat;

g) crijeva koja se uvoze u
mliječnoj kiselini i salamuri pH vrijednosti od 6,0 i niže;

h) trofeji div­ljih životi­nja,
kuhani u kipućoj vodi dovo­ljno vremena da su otklo­njena sva tkiva osim kosti,
rogova, papaka, pan­dži ili zubi;

i) trajni suhomesnati
proizvodi ukoliko udovo­ljavaju sljede­ćim uvjetima: aktivnost vode o 0,93 ili
ma­nje, pH vrijednost ma­nja od 6, vrijeme zre­nja najma­nje 9 mjeseci i težina
od najma­nje 5,5 kg,

bez obzira na zem­lju
podrijetla, osim na poši­ljke podrijetlom iz Ujedi­njenog Kra­ljevstva.

III.

Zabrana navedena u točki I.
ove Naredbe ne primje­njuje se na poši­ljke podrijetlom iz s­ljedećih zema­lja:

Australija     Italija               Novi Zeland

Austrija        Japan               Njemačka

Belgija         Kanada            Panama

Bugarska     Kosta Rika      Po­ljska

Cipar           Kuba               Portugal

Češka          Latvia              Rumu­njska

Čile             Litva                Salvador

Danska        Luksemburg     Singapur

Estonija       Madagaskar     Sjedi­njene Američke Države

Finska         Mađarska        Slovačka

Francuska    Makedonija     Slovenija

Grčka          Malta               Špa­njolska

Haiti            Meksiko          Švedska

Honduras     Nizozemska     Švicarska

Indonezija    Norveška         Ukrajina

Island          Nova Kaledonija   Vanuatu

IV.

Danom stupa­nja na snagu ove
Naredbe prestaje važiti Naredba o zabrani uvoza u Republiku Hrvatsku i provoza
preko područja Republike Hrvatske živih domaćih papkara (goveda, ovaca, koza i
svi­nja) i div­ljih papkara, proizvoda od papkara kao i životi­njske hrane i
ste­lje radi sprječava­nja unoše­nja u Republiku Hrvatsku zarazne bolesti
slinavke i šapa (»Narodne novine«, br. 56/2001.).

V.

Ova Naredba stupa na snagu
danom objave u »Narodnim novinama«.

Klasa:
322-01/01-01/146
Urbroj: 525-01-01-01
Zagreb, 11. rujna 2001.

Ministar
po­ljoprivrede i šumarstva **mr. sc. Božidar Pankretić,** v. r.

Naredba, NN 80/2001-1378